Komission päätös, tehty 25 päivänä maaliskuuta 1998, luvan antamisesta jäsenvaltioille sallia tilapäisesti sellaisten peltoherneensiementen (Pisum sativum L.) pitäminen kaupan, jotka eivät täytä neuvoston direktiivin 66/401/ETY vaatimuksia (ETA:n kannalta merkityksellinen teksti)



Virallinen lehti nro L 112 , 10/04/1998 s. 0001 - 0002



KOMISSION PÄÄTÖS, tehty 25 päivänä maaliskuuta 1998, luvan antamisesta jäsenvaltioille sallia tilapäisesti sellaisten peltoherneensiementen (Pisum sativum L.) pitäminen kaupan, jotka eivät täytä neuvoston direktiivin 66/401/ETY vaatimuksia (ETA:n kannalta merkityksellinen teksti) (98/254/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY (1), sellaisena kuin se on viimeksi muutettuna direktiivillä 96/72/EY (2), ja erityisesti sen 17 artiklan, ottaa huomioon Tanskan, Itävallan ja Ruotsin esittämän pyynnön, sekä katsoo, että Tanskassa, Itävallassa ja Ruotsissa ei tuotettu vuonna 1997 riittävästi peltoherneen (Pisum sativum L.) tiettyjen lajikkeiden sellaisia varmennettujen siementen luokkaan kuuluvia siemeniä, jotka täyttävät mainitun direktiivin vaatimukset vähimmäisitävyyden osalta, joten tuotanto ei vastaa näiden maiden tarpeita; Tanskassa on kysymys puolilehdettömistä lajikkeista, joilla on vihreät tai keltaiset pyöreät siemenet, ja joiden on todettu soveltuvan hakijamaan olosuhteisiin tai niitä vastaaviin viljelyolosuhteisiin; Itävallan tapauksessa on kysymys hakijamaan itäosien mannermaisiin ilmasto-olosuhteisiin soveltuvista testatuista lajikkeista, joille on ominaista keltainen väri; Ruotsin osalta on kysymys joko rehuiksi tai ruoanvalmistukseen käytettävistä lajikkeista, joilla on keltaiset siemenet, ja jotka ovat osoittautuneet kyseisen hakijamaan viljelyolosuhteisiin soveltuviksi, tätä kysyntää ei ole mahdollista kattaa tyydyttävästi muista jäsenvaltioista tai kolmansista maista tuotavilla siemenillä, jotka täyttävät kaikki mainitussa direktiivissä säädetyt vaatimukset, Tanskalle, Itävallalle ja Ruotsille olisi sen vuoksi annettava lupa sallia edellä mainitun lajin väljemmät vaatimukset täyttävien siementen kaupan pitäminen 30 päivään kesäkuuta 1998 asti, lisäksi muille jäsenvaltioille, jotka pystyvät toimittamaan Tanskalle, Itävallalle ja Ruotsille siemeniä, jotka eivät täytä kyseisen direktiivin vaatimuksia, olisi annettava lupa sallia tällaisten siementen kaupan pitäminen, ja tässä päätöksessä säädetyt toimenpiteet ovat maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Tanskalle annetaan lupa sallia 30 päivään kesäkuuta 1998 asti alueellaan enintään 4 400 tonnin määrän sellaisten jäljempänä lueteltujen lajikkeiden varmennettujen siementen luokkaan kuuluvien peltoherneensiementen (Pisum sativum L.) kaupan pitäminen, jotka eivät täytä direktiivin 66/401/ETY liitteessä II säädettyjä vaatimuksia vähimmäisitävyyden osalta edellyttäen, että itävyys on vähintään 70 prosenttia puhtaiden siementen itävyydestä ja että virallisessa etiketissä on maininta "vähimmäisitävyys 70 prosenttia". i) Agadir ii) Aladin iii) Astina iv) Atomic v) Baccara vi) Canis vii) Delta viii) Eiffel ix) Focus x) Jackpot xi) Loto xii) Menhir xiii) Odin xiv) Profi xv) Sobel xvi) Stok xvii) Sumo xviii) Tenna xix) Tenor. 2. Itävallalle annetaan lupa sallia 30 päivään kesäkuuta 1998 asti alueellaan enintään 300 tonnin määrän sellaisten jäljempänä lueteltujen lajikkeiden varmennettujen siementen luokkaan kuuluvien peltoherneensiementen (Pisum sativum L.) kaupan pitäminen, jotka eivät täytä direktiivin 66/401/ETY liitteessä II säädettyjä vaatimuksia vähimmäisitävyyden osalta edellyttäen, että itävyys on vähintään 70 prosenttia puhtaiden siementen itävyydestä ja että virallisessa etiketissä on maininta "vähimmäisitävyys 70 prosenttia". i) Celeste ii) Eiffel iii) Erbi iv) Jackpot v) Profi. 3. Ruotsille annetaan lupa sallia 30 päivään kesäkuuta 1998 asti alueellaan enintään 1 000 tonnin määrän sellaisten jäljempänä lueteltujen lajikkeiden varmennettujen siementen luokkaan kuuluvien peltoherneensiementen (Pisum sativum L.) kaupan pitäminen, jotka eivät täytä direktiivin 66/401/ETY liitteessä II säädettyjä vaatimuksia vähimmäisitävyyden osalta edellyttäen, että itävyys on vähintään 70 prosenttia puhtaiden siementen itävyydestä ja että virallisessa etiketissä on maininta "vähimmäisitävyys 70 prosenttia". i) Aladin ii) Capella iii) Carneval iv) Delta v) Odalett vi) Profi vii) Vreta. 2 artikla Myös muille kuin hakemuksen tehneille jäsenvaltioille annetaan lupa sallia 1 artiklan mukaisesti ja hakemuksen tehneiden jäsenvaltioiden esittämiin tarkoituksiin sellaisten siementen kaupan pitäminen alueillaan, joiden kaupan pitäminen on tämän päätöksen mukaisesti luvallista. 3 artikla Jäsenvaltioiden on ilmoitettava viipymättä komissiolle ja muille jäsenvaltioille alueellaan tämän päätöksen mukaisesti merkittyjen ja kaupan pidettyjen siementen määrät. 4 artikla Tämä päätös on osoitettu kaikille jäsenvaltioille. Tehty Brysselissä 25 päivänä maaliskuuta 1998. Komission puolesta Franz FISCHLER Komission jäsen (1) EYVL 125, 11.7.1966, s. 2298/66 (2) EYVL L 304, 27.11.1996, s. 10